钦定古今图书集成/明伦汇编/闺媛典/第078卷 > 张守孝妻曹氏
## 钦定古今图书集成/明伦汇编/闺媛典/第078卷 > 张守孝妻曹氏

按《宁陵县志》：曹氏，张守孝妻，曹生崇皋之妹也。其夫
死，遂自缢以殉。初，守孝之疾也，曹废食者数日，涕泗
无时。夫怜之曰：“吾不能偕汝老矣。”对曰：“君果不相待，
请偕死。”既而守孝死，曹哭之尽哀，乃靓妆拜其舅姑
及母兄，为永诀语。左右编麻以待。曹曰：“吾不能为死
者服，愿以膏沐事张郎于地下。”劝慰者数十人，竟不
《易辞》而死。